Bisera Boškailo

Bisera Boškailo (Tutin, 9. januara 1965.) jeste bosanskohercegovačka novinarka i pisac.

 Biografija 
Rođena je u Tutinu 9. januara 1965. godine. Pohađala je osnovnu i srednju školu u rodnom gradu. 
Studirala je u Sarajevu, Mostaru i Eichstättu Njemačka. 
Doktor je filoloških nauka (Germanistika), i dugogodišnji je predavač njemačkog jezika i književnosti u Njemačkoj, Bosni i Srbiji. Napisala je sedam romana, tri zbirke pjesama i dvije naučne monografije, te pet knjiga prevoda značajnih njemačkih autora. Dobitnik je (prve) prestižne nagrade Antun Branko Šimić za poeziju 1989. god. Za roman "Bilija" dobila je godišnju „Deretinu nagradu“  -  najbolji roman u rukopisu u Srbiji za 2009, u konkurenciji između 159 romana. Na Filološkom fakultetu u Beogradu 2019.  obranjena je disertacija o ovom romanu kao i o ostalom njenom stvaralaštvu. Roman "Karakondžula" nagrađen je godišnjom nagradom „Bosanska riječ“ kao najbolji roman za 2013. godinu. Roman „Slika od milion dolara“, nagrađen je od strane Ministarstva za kulturu – Fondacija za izdavaštvo 2020. Roman je preveden na njemački i engleski jezik. Lektirni je pisac sa romanom "Pešter" u Sandžaku. Sead Mahmutefendić napisao o njenim djelima monografiju: "Biserino biserje. Lovkinja na snove". 
Prevođena je na nekoliko svjetskih jezika. Član je Društva pisaca BiH, te Društva pisaca Njemačke. Autorica je mnogobrojnih kolumni i drugih književnih, te naučnih radova.

Iz naučnoistraživačkih radova koje je godinama pisala istraživajući po arhivima u Njemačkoj, Austriji i Švicarskoj, nastala je popularno-historiska knjiga: "Goti u Bosni. Tragom pisma Bošnjaka Hitleru". Knjiga otkriva istinu o mnogim historijskim činjenicama važnim za Bosnu i šire, koji su do samog izlaska knjige bili ili totalna nepoznanica, ili su se posve pogrešno tumačile, kao naprimjer pitanje Arijanstva u Bosni, te istovjetnosti bosančice sa gotskim, odnosno ilirsko-mesapskim pismom, o kome je pisao  njemački historičar Teodor Moms, dobitnik Nobelove nagrade za kjiževnost 1902.

Svi njeni prevodi sa njemačkog su nagrađivani: Prevod knjige Wolfganga Borherta "Vani, pred vratima" nagrađen je od strane Fondacije za izdavaštvo Federacije BiH, kao i prevod dječije knjige Paula Maara „Sedmica puna subota“, koji je isto tako nagrađen, ako i od strane literarne organizacije „Traduki“, koje je osnovalo Savezno ministarstvo za evropska i internacionalna pitanja Austrije, Njemačke, Švicarske. 
Prevod zbirke pjesama njemačkog pjesnika od Michaela Krugera „Pjesme iz drvene kuće“, dobitnika Stećka za 2017. nagrađen je od strane njemačkog fonda: Deutscher Übersetzerfond – Neustart-Kultur, 2021.

Godine 2021. odabrana je među deset najznačajnih prevodilaca njemačkog jezika od strane Deutscher Übersetzerfond. Udata je i majka je tri odrasla sina.

 Djela 

 Vilino kolo, Oslobođenje, Sarajevo, 1991.
 Goli otok, Ljiljan, Sarajevo, 2001.
 La Perla, Bosanska riječ, Tuzla, 2004.
 Pešter, Zalihica, Sarajevo, 2005.
 Vilino kolo i druge ljubavi, Zalihica, Sarajevo, 2005.
 Sedmica puna subota, (Prevod sa njemačkog je nagrađen od strane literarnog udruženja Traduki, koje je osnovalo Savezno ministarstvo za evropska i internacionalna pitanja Austrije, Njemačke, Švicarske), Bosanska riječ, Tuzla, 2009.
 Pešter, (drugo izdanje) Zalihica, Sarajevo 2009.
 Tomas Man na svojim izvorima, (malo izmijenjena doktorska  disertacija), Zalihica, Sarajevo, 2009.
 Bilija, Dereta, Beograd, 2009. (Dobitnik godišnje Deretine nagrade  za najbolji neobjavljeni roman za 2009.)
 Pešter i druga djela, El Kelimeh,
 Karakondžula, Bosanska riječ (Tuzla), Zoro (Zagreb), Nova knjiga“,  Podgorica, 2012.
 Karakondžula, Bosanska riječ (Tuzla), Zoro (Zagreb), Nova knjiga“, Podgorica, 2013. (drugo nagrađeno izdanje, Nagrade Izdavača za 2013. Bosanska riječ, Tuzla..
 Vidljivo i nevidljivo - Das Sictbare und das Unsichtbare
 Vani, pred vratima" (prevod drame Volfganga Borherta) Bosanska riječ, Tuzla, 2017.
 Goti u Bosni. Tragom pisma Bošnjaka Hitleru", Bosanska riječ Tuzla, 2016/7.
 Slika od milion dolara, (nagrađen od strane Ministarstva BiH), Planjax, 2020. Tešanj.
 Prijevodi knjiga sa bosanskog na njemački jezik:
 Djerlek, Edis / Suljić-Boškailo, Bisera (2019). Sead Mahmutefendić:  Placebo. Draž i užas laži / Placebo. Charme und Horror der Lügen, Engelsdorfer Verlag, Leipzig.
 Suljić-Boškailo, Bisera (2020). Goti u Bosni /Die Goten in Bosnien, Amazon.
 Suljić-Boškailo, Bisera (2020). Slika od milion dolara /Das Millionen-Dollar-Bild.

 Reference 

 Vanjski linkovi 

Kategorija:Bosanskohercegovački pisci
Kategorija:Rođeni 1965.
Kategorija:Biografije, Tutin